Gamintojai tiekia tiek šaltai, tiek šiltai baltus LED diodus. Abiejų tipų diodai yra trijų skirtingų šviesos intensyvumų – silpno, vidutinio, ryškaus. Tokiu būdu sukuriamas tikroviškesnis žvaigždėto dangaus įspūdis. Galima derinti tarpusavyje šaltai ir šiltai baltus diodus. Natūraliai giedrame naktiniame danguje žiba melsvai baltos žvaigždės, o tai atitinką šaltą baltą šviesą. Kai dangus debesuotas, šviesos įgauna gelsvai baltą atspalvį. Pasirinkimą lemia asmeninis skonis ir norimas rezultatas, taip pat erdvė, kurioje įrengiamas žvaigždėtas dangus.Taip pat galima rinktis diodus iš 6 skirtingų spalvų: raudonos, auksinės, geltonos, žalios, mėlynos ir violetinės. Jie yra tik vieno šviesos intensyvumo. Šie spalvoti diodai daugiausia naudojami interjero dekoracijoms ir reklamoms.